CELEX: C2004/190/11
Language: fi
Date: 2004-07-24 00:00:00
Title: Asia C-214/04: Euroopan yhteisöjen komission 19.5.2004 Italian tasavaltaa vastaan nostama kanne

24.7.2004   
            
            
               FI
            
            
               Euroopan unionin virallinen lehti
            
            
               C 190/6
            
         Euroopan yhteisöjen komission 19.5.2004 Italian tasavaltaa vastaan nostama kanne
   (Asia C-214/04)
   (2004/C 190/11)
   Euroopan yhteisöjen komissio (asiamiehinään Ulrich Wölker ja Antonio Aresu) on nostanut 19.5.2004 Euroopan yhteisöjen tuomioistuimessa kanteen Italian tasavaltaa vastaan.
   Kantaja vaatii, että yhteisöjen tuomioistuin:
   
               —
            
            
               toteaa, että Italian tasavalta ei ole noudattanut otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) 5 artiklan 3 kohdan mukaisia velvoitteitaan;
            
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että 3.10.2001 annetussa ympäristöministeriön asetuksessa säädettyjä poikkeuksia sovelletaan useisiin tapauksiin, joiden osalta asetuksessa (EY) N:o 2037/2000 ei ole säädetty poikkeuksia, ja näin ollen näiden poikkeusten soveltamisala on huomattavasti yhteisön asetuksessa säädettyä laajempi. Italian lainsäädäntö ei ole yhteensoveltuva yhteisön oikeuden kanssa siltä osin kuin siinä sallitaan hydrokloorifluorihiilivetyjen (HCFC) käyttö sammutuslaitteissa.
   
      (1)  EYVL L 244, 29.9.2000, s. 1.